Diari Oficial de la Generalitat Valenciana


Sumari del DOGV 5903, del 28-11-2008 (2008/13562)

RESOLUCIÓ de 30 de juny de 2008, de la Direcció General per al Canvi Climàtic, per la qual s'atorga a l'empresa Acrilatos, SA l'autorització ambiental integrada per a les instal·lacions de fabricació de productes orgànics no derivats del petroli i inorgànics al terme municipal d'Onda.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13695


Data del document
:   30-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Onda
    * empresa privada
    * indústria química

RESOLUCIÓ de 30 de juny de 2008, de la Direcció General per al Canvi Climàtic, per la qual s'atorga a l'empresa Acrilatos, SA l'autorització ambiental integrada per a les instal·lacions de fabricació de productes orgànics no derivats del petroli i inorgànics al terme municipal d'Onda. [2008/13091]  
Vistos els documents que es troben en l'expedient 212/07 IPPC, instruït a instàncies de l'empresa Acrilatos, SA, a fi d'obtenir l'autorització ambiental integrada per a les instal·lacions de fabricació de productes orgànics no derivats del petroli i inorgànics, s'emet aquesta resolució de conformitat amb els següents,   
Antecedents de fet  
Primer. Amb data 12 de desembre de 2007, Francisco Retamar Sanz, en representació de l'empresa Acrilatos, SA, amb CIF A-12520870 i ubicada al polígon industrial el Colomer Sud, núm. 9 d'Onda (Castelló), presenta en el Registre General dels Serveis Territorials de la Conselleria de Medi Ambient, Aigua, Urbanisme i Habitatge de Castelló una sol·licitud d'autorització ambiental integrada per a una indústria de productes orgànics no derivats del petroli i inorgànics, que es detalla en l'annex I.  
Amb data 19 de desembre de 2007 es rep l'esmentada sol·licitud en el Registre General de la Conselleria de Medi Ambient, Aigua, Urbanisme i Habitatge.  
A la sol·licitud s'adjunta l'informe urbanístic favorable emés per l'Ajuntament d'Onda de data 7 d'agost de 2007.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 13 de febrer de 2008 es rep un informe emés per l'Entitat de Sanejament d'Aigües, com a organisme encarregat de la gestió de la depuradora de destinació de l'abocament realitzat per l'empresa.  
Quart. Amb data 19 de febrer de 2008 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (DOCV núm. 5706).  
Durant aquest període no es presenten al·legacions al projecte ni a aquesta Conselleria ni a l'Ajuntament d'Onda. En l'expedient consta el certificat de la informació pública.   
Cinqué. Amb data 27 de febrer de 2008 es rep un informe de l'Ajuntament d'Onda sobre la suficiència de la documentació, en el qual s'assenyala que l'activitat disposa de permís d'abocaments a la xarxa de clavegueram municipal concedit mitjançant el Decret 2220/2002, de 19 de desembre de 2002.  
Sisé. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 27 de març de 2008 el promotor presenta documentació necessària per a la tramitació de l'expedient, a requeriment d'aquesta conselleria.  
Vuité. Amb data 21 d'abril de 2008 es rep un informe de la Confederació Hidrogràfica del Xúquer en sentit favorable sobre la inexistència d'abocaments al domini públic hidràulic, condicionat al compliment de diverses prescripcions.  
Posteriorment, amb data 2 de maig de 2008, es rep un nou informe de la Confederació Hidrogràfica del Xúquer, després de conéixer l'informe de l'EPSAR, en sentit favorable sobre la inexistència d'abocaments al domini públic hidràulic, condicionat al compliment de diverses prescripcions que s'han recollit en aquesta resolució.  
Així mateix, s'han incorporat a l'expedient els informes emesos pel Servei de Residus Industrials, el Servei de Residus Urbans i el Servei de Protecció de l'Ambient Atmosfèric.  
Nové. Amb data 25 de juny de 2008 es realitza el tràmit d'audiència a l'interessat.  
Deu. Amb data 26 de juny de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 212/07 IPPC de sol·licitud d'autorització ambiental integrada, promoguda per Acrilatos, SA.  
Fonaments de dret  
Primer. D'acord amb l'article 9 de la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en els epígrafs 4.2.d i 4.1.h de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Acrilatos, SA l'autorització ambiental integrada per a les seues instal·lacions de fabricació de productes orgànics no derivats del petroli i inorgànics, a desenvolupar a l'establiment situat al polígon industrial el Colomer Sud, núm. 9, d'Onda (Castelló), d'acord amb el Projecte bàsic per a la sol·licitud d'autorització ambiental integrada, i la resta de documentació complementària, la qual queda inscrita en el Registre General d'Instal·lacions IPPC de la Comunitat Valenciana amb el número 293-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades. Valors límit d'emissió  
Els focus descrits en la documentació i que, per tant, s'autoritzen són els següents:  
Núm. focus Descripció  
F-1 Reactor poliacrilats - rentador de gasos  
F-2 Tanc despressurització D1 silicat sòdic  
F-3 Tanc despressurització D2 silicat sòdic  
F-4 Tanc despressurització RV silicat sòdic  
F-5 Caldera de producció de vapor de gas  
 natural de 5.000 kg/h  
Els valors límit d'emissió per a focus canalitzats i la periodicitat de controls per ECMCA seran els següents:  
Focus núm. 1, núm. 2, núm. 3 i núm. 4  
Focus 5: Caldera de producció de vapor  
  
\* \* \* \* \*  
  
\* \* \* \* \*  
Focos nº 1, nº 2, nº 3 y nº 4  
Els resultats dels mesuraments hauran de referir-se a condicions normals de pressió i temperatura (1 atm i 0ºC) i els mesuraments es realitzaran en les condicions habituals de funcionament.  
A banda dels contaminants indicats en la taula anterior, en el cas que, per causa del procés de rentatge o despressurització, es produïsca algun altre tipus de contaminant no especificat en la taula, s'haurà de comunicar a la Direcció General per al Canvi Climàtic i mesurar el contaminant emés com també s'haurà de complir el valor límit d'emissió establit en la legislació vigent.   
Les concentracions mesurades estaran referides a condicions normals de pressió i temperatura (1 atm i 0ºC), per als gasos de combustió en base seca i un contingut d'oxigen del 15%.  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, desenvolupament i experimentació de nous productes i processos, i els dels serveis d'aigua calenta sanitària i calefacció de les instal·lacions, que es regiran per la seua normativa específica.  
1.2. Control d'emissions atmosfèriques  
La periodicitat mínima de control de les emissions per entitats col·laboradores en matèria de qualitat ambiental serà la indicada en l'apartat anterior.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Les mesures es realitzaran en condicions normals d'operació de les instal·lacions, registrant els paràmetres que les determinen, i s'han de cobrir totes les diferents tipologies o grups de productes que es fabriquen en cada instal·lació.  
1.3. Emissions no canalitzades  
1.3.1. L'emmagatzemament, la manipulació i el transport de materials pulverulents s'ha de realitzar en les condicions següents:  
a) L'arena de sílice es mantindrà amb el 2% de contingut d'aigua i s'emmagatzemarà en una nau tancada, segons el projecte, a fi d'evitar l'emissió de partícules a l'atmosfera.  
b) Reducció de la resuspensió de pols deguda a la circulació interna de vehicles. Per a això, es pavimentaran els circuits adequats, es mantindran netes les zones de circulació i s'hi limitarà la velocitat.  
c) Control a l'entrada i eixida del complex que els camions van coberts i tancats per a evitar vessaments i sobreeixements. No es permetrà l'accés o eixida de la instal·lació a vehicles que no circulen coberts o tancats.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments  
3.1. Aigües residuals sanitàries, residuals de l'activitat industrial i pluvials  
Les aigües residuals domèstiques procedeixen de l'ús sanitari dels treballadors.   
Les aigües residuals dels dos processos de producció es reutilitzen després del filtratge dels residus en els mateixos processos i, si això no és possible per les característiques de l'aigua residual, es retiren per un gestor autoritzat.   
S'aboquen conjuntament les aigües sanitàries i les aigües residuals procedents del rebuig de l'osmosi a la xarxa de clavegueram, sent el volum generat de 42.319 m³/any.  
Les aigües pluvials es recullen mitjançant canalons en la coberta i, a través de baixants, es condueixen a una canonada soterrada que finalment desemboca en el col·lector general del polígon.  
D'acord amb la documentació presentada i tenint en compte les característiques generals d'aquest tipus d'activitats, es pressuposa que les aigües pluvials no estan contaminades.  
3.2. Control  
La Confederació Hidrogràfica del Xúquer emet un informe favorable sobre la gestió de les aigües residuals, amb les prescripcions següents:  
- El titular haurà de mantenir els abocaments de les aigües sanitàries i del rebuig de l'osmosi generada per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte al domini públic hidràulic i haurà de presentar, davant de l'òrgan competent per a l'atorgament de l'autorització ambiental integrada, el certificat de connexió dels abocaments d'aigües residuals emés pel titular de la xarxa de sanejament.   
- El titular de l'activitat està obligat a portar l'adequat manteniment de les basses o dels depòsits d'acumulació de les aigües residuals de manera que quede assegurada la seua impermeabilitat i estanquitat al llarg del temps.  
- La línia o les línies d'aigua de l'activitat susceptibles de generar abocaments d'aigües residuals no disposaran de cap sistema d'alleugeriment capaç de generar abocament continu o discontinu, ni directe ni indirecte, al domini públic hidràulic.  
- Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
- Les instal·lacions es mantindran netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals es recolliran i s'eliminaran per sistemes que asseguren la no-alteració de les seues característiques qualitatives i la innocuïtat del seu abocament al domini públic hidràulic, si s'escau.  
- D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
S'hauran de complir les condicions i els límits del permís d'abocament concedit per l'Ajuntament d'Onda de 19 de desembre de 2002 com també la corresponent ordenança municipal d'abocaments.  
4. Protecció del sòl i de les aigües subterrànies  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
Així mateix, el titular de l'activitat està obligat al que disposa el punt 5 de l'article 3 del RD 9/2005, en el cas que en l'emplaçament s'assentara una activitat diferent de l'actual o canviara l'ús del sòl i també a allò contingut en l'article 8 del mateix reial decret referit a la publicitat registral.  
  
\* \* \* \* \*  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza Acrilatos, SA per a la producció dels residus perillosos següents, sempre que la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 47.447 tones anuals.  
El centre productor està inscrit en el Registre de Petits Productors de Residus Perillosos.   
En el termini màxim de tres mesos s'haurà d'aportar còpia dels documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals o còpies compulsades, han d'estar segellats pel gestor i han d'estar vigents.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i haurà de reduir al mínim possible la dispersió de zones d'emmagatzemament de residus perillosos dins de l'empresa.  
Per a l'emmagatzemament de residus líquids o que, pel seu alt contingut líquid, poden generar abocaments, s'ha de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial decret 833/1988.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil haurà d'utilitzar tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, juntament amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14496:2004.  
Així mateix, quan es determine el cessament de l'activitat, es desmantellaran i clausuraran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi, el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'haurà de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desplega el reglament per al desenvolupament de l'esmentada llei.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
8. E-PRTR  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de juny de 2008.- El director general per al Canvi Climàtic: Jorge Lamparero Lázaro.  
Annex I  
Característiques del projecte  
Acrilatos, SA disposa d'una planta de fabricació de productes químics orgànics no derivats del petroli i inorgànics al polígon industrial el Colomer del sector sud 9 d'Onda, amb tres processos diferenciats per a obtenir tres productes diferents, que són els següents:  
- Producció de silicat sòdic en solució aquosa.  
- Producció de poliacrilats i poliacrilamides.  
- (Poliflux) Mescla dels productes obtinguts en els processos anteriors amb una altra matèria primera (hexametafosfat)  
- Producció de silicat sòdic en solució aquosa.  
Les matèries primeres utilitzades en aquest procés són les següents: arena de sílice, solució de sosa càustica i aigua de procés. El producte obtingut en el procés és la solució aquosa de silicat sòdic amb una producció anual de 25.682,62 tones.  
- Producció de poliacrilats i poliacrilamides.  
Les matèries primeres utilitzades en aquest procés són les següents: àcid acrílic, sosa càustica i aigua tractada. Els productes obtinguts en el procés són poliacrilat de sodi i acrilite amb una producció anual de 794,376 tones i 1.008,34 tones respectivament.  
- Mescla dels productes anteriors.  
Consisteix en la mescla de silicat sòdic i poliacrilat juntament amb altres matèries primeres per a obtenir Poliflux, sent la producció de 20.969,072 tones anuals i la capacitat de producció de 62.908 tones.